Държавен вестник, бр. 55, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  55
н) при вирусни заболявания с генитална ло­
кализация разяснява начините за предпазване 
от заразяване на партньорите;
о) при хронично протичащи вирусни забо­
лявания на кожата връща пациента с надлежно 
попълнена документация към АПМП за наблю­
дение в периодите на ремисия.
6.2. Пиодермии
6.2.1. Фоликулити. При повърхностни и еди­
нични лезии лекарят от АПМП провежда локално 
антисептично лечение, съветва за системен хиги­
енен режим и елиминиране на предиспозиращите 
екзогенни фактори. При дълбоки, дисеминирани 
или локализирани на лицето лезии лекарят от 
АПМП насочва пациента към специалист по 
кожни и венерически болести. Специалистът 
поставя диагнозата на основа на морфологията 
и протичането на заболяването. Той насочва за 
микробиологично изследване и антибиограма. 
Провежда лечение с локални антисептични 
средства и преценява добавянето на селективно 
антибиотично лечение, патогенетични средства и 
физиотерапевтични процедури. Специалистът по 
кожни и венерически болести търси стафилококо­
во носителство и предразполагащи заболявания, 
съдейства за отстраняване на провокиращите 
фактори и препоръчва системен хигиенен режим. 
Той консултира пациента с други специалисти.
6.2.2. Хидраденит. Лекарят от АПМП следва 
да насочи пациент с хидраденит към специалист 
по кожни и венерически болести, който избира 
лечебния подход в зависимост от клиничния 
стадий (системни антибиотици, локални кор­
тикостероидни инжекции, хирургично лечение 
или ретиноиди).
6.2.3. Импетиго. 
6.2.3.1. Лекарят от АПМП провежда лечение 
с локални антисептични средства на леките и 
ограничени форми на импетиго контагиоза. 
Лекарят от АПМП насочва дисеминираните, 
тежко протичащи с общотоксична симптома­
тика форми на импетиго контагиоза, както и 
импетиго булоза, към специалист по кожни и 
венерически болести.
6.2.3.2. Специалистът отхвърля или потвърж­
дава диагнозата, назначава микробиологично 
изследване и антибиограма. Провежда локално 
антисептично и селективно общо антибиотично 
лечение. Изолира болните и назначава дезинфек­
ция. Следи за постстрептококов остър гломеру­
лонефрит при импетиго контагиоза.
6.2.4. Ектима. Лекарят от АПМП насочва 
такъв пациент към специалист по кожни и ве­
нерически болести за поставяне или отхвърляне 
на диагнозата, скрининг в насока на придружа­
ващо заболяване, микробиологично изследване 
и лечение.
6.2.5. Еризипел. 
6.2.5.1. Лекарят от АПМП насочва болните 
към специалист по кожни и венерически болести, 
отделение или клиника. 
6.2.5.2. Специалистът преценява комбинира­
нето на антибиотици и добавянето на патогене­
тична терапия. При усложнения пациентите се 
консултират със съответния специалист – хирург, 
физиотерапевт и др. Специалистът по кожни и 
венерически болести провежда профилактика 
с депо-пеницилинов препарат на пациентите с 
чести рецидиви, сезонни рецидиви и остатъчни 
прояви след прекаран първичен, повторен и 
рядко рецидивиращ еризипел.
6.2.6. Целулит. 
6.2.6.1. Лекарят от АПМП насочва пациента 
с целулит към специалист по кожни и венери­
чески болести.
6.2.6.2. Специалистът назначава микробио­
логично изследване и подходящо антибиотично 
лечение. Той преценява необходимостта от кон­
султация със специалист хирург.
6.3. Кожна туберкулоза
6.3.1. Стандартна процедура за поведение:
6.3.1.1. Действия на лекаря от АПМП. Лекарят 
от АПМП насочва пациентите към специалист по 
кожни и венерически болести, който поставя или 
отхвърля диагнозата въз основа на клиничната 
картина и допълнителните изследвания. Специ­
алистът организира изследване за туберкулозни 
микобактерии, проба Манту, хистологично из­
следване на кожа, рентгенография на бял дроб.
6.3.1.2. Действия на специалиста по кожни и 
венерически болести. Специалистът в колабо­
рация с фтизиатър преценява провеждането на 
полихимиотерапия, общоукрепващи меропри­
ятия, климатотерапия, диета и необходимост 
от допълнителни консултации. Той определя 
локалните средства, насочва за проконтролиране 
в съответните тубдиспансери.
6.4. Повърхностни и подкожни микози
6.4.1. Класификация:
6.4.1.1. Разноцветен лишей и питириазис вер­
зиколор свързани заболявания (себорея, себореен 
дерматит, питироспорум фоликулит).
6.4.1.2. Дерматофитни инфекции:
6.4.1.2.1. Тинеа на гладката кожа;
6.4.1.2.2. Онихомикоза;
6.4.1.2.3. Тинеа на скалпа;
6.4.1.3. Мукокутанни кандидози:
6.4.1.3.1. Орална кандидоза:
6.4.1.3.1.1. Остър хипертрофичен стоматит;
6.4.1.3.1.2. Остър атрофичен стоматит;
6.4.1.3.1.3. Хроничен атрофичен стоматит;
6.4.1.3.2. Генитална кандидоза:
6.4.1.3.2.1. Кандидозен баланопостит;
6.4.1.3.2.2. Кандидозен вулвовагинит;
6.4.1.3.3. Кожна кандидоза;
6.4.1.4. Подкожни микози– споротрихоза, 
мицетоми и др.
6.4.1.5. Кожни прояви на системни микози.
6.4.2. Стандартна процедура за поведение:
6.4.2.1. Действия на лекаря от АПМП. При 
съмнение за микоза на кожата и видимите 
лигавици насочва болния за консултация със 
специалист по кожни и венерически болести.
6.4.2.2. Действия на специалиста по кожни и 
венерически болести:
6.4.2.2.1. Снема анамнеза и извършва клиничен 
преглед на пациента;
6.4.2.2.2. Преглежда пациента с лампата на Ууд;
6.4.2.2.3. Прави микологична лабораторна 
диагностика:
а) микроскопско изследване на неоцветен 
препарат с калиева основа;